Fra utløpet av Steinsåsvatnet starter selve Bergselva, som først renner gjennom et relativt uberørt skog- og myrlandskap. Nedenfor Åsegarden blir omgivelsene gradvis mer preget av jordbruksområder og bebyggelse. Langs de to siste kilometrene ligger boligområdene Sama og Bergseng. Elva munner ut i Bergsvågen, rundt 2 kilometer nordvest for Harstad sentrum.